I denne video lærer du, hvordan du kan mærke og træne bækkenbundsmusklerne.
Musklerne i bækkenet er strukket ud som en hængekøje.
Bagerst fra halebenet til kønsbenet forrest og fra side til side.
De små tynde muskler spiller en vigtig rolle, når du skal kontrollere din tarm,
din blære og de seksuelle funktioner.
Hvis dine bækkenbundsmuskler ikke fungerer godt, så er det du kan komme til
at lække urin når du er aktiv eller få problemer med efterdryp.
For at undgå at det sker, skal du først lære at få kontakt til dine bækkenbundsmuskler
Du spænder dine bækkenbundsmuskler
ved forsigtigt at lukke musklerne omkring din endetarm.
Prøv at forestille dig, at du er til
middag og har meget luft i maven, og det vil være upassende at slippe en vind.
Luk musklerne omkring endetarmen, blot i to sekunder og slap så af igen.
Træk vejret normalt.
Læg hånden på din mave og sørg for maven er afslappet og ikke bevæger sig.
Spænd omkring endetarmen igen.
Og slap af.
Herefter skal du have fat i området under pungen.
Forestil dig at du står i skoven og tisser
og nogen kommer forbi, og du derfor hurtigt skal holde strålen tilbage.
Du mærker nok, at dit mellemkød og din penis løfter sig en lille smule.
Sæt nu de to øvelser sammen til en
Luk forsigtigt musklen rundt om endetarmen
samtidig med at du klemmer som om, du skulle holde strålen tilbage.
Du skal mærke, at spændingen stiger bag pungen
og at penis bevæger sig en smule
og slap af igen.
Du kan tjekke, om du spænder korrekt ved at lægge en hånd på mellemkødet
mellem endetarmen og penis og mærke, om musklerne spænder.
Hvis du synes, det er svært at mærke musklerne, er det helt naturligt.
Det kræver lidt øvelse.
Lad os prøve en gang til.
Luk musklen rundt om endetarmen og klem som om du skulle holde strålen tilbage.
Du skal føle et løft fra bækkenbunden.
Slap så helt af i dine bækkenbundsmuskler igen.
Pausen er ligeså vigtig som spændingen.
Det er her musklerne hviler sig og bliver klar igen.
Prøv en gang til.
Og slap af.
Godt gået
Når du laver bækkenbundsøvelser regelmæssigt.
Det vil sige to gange om dagen,
så styrker du dine muskler samtidig med at du bliver opmærksom på at spænde sammen
når du har brug for det.
Fortsæt nu med øvelserne i den næste video.